Argentoratum
Argentoratum Res apud Vicidata repertae: Civitas: Francia Locus: 48°34′24″N 7°45′8″E Numerus incolarum: 291 313 Zona horaria: UTC+2, UTC+1, UTC+2 Situs interretialis Nomen officiale: Strasbourg, Stroßburi Gestio Praefectus: Jeanne Barseghian Procuratio superior: Rhenus Inferior, Eurometropolis of Strasbourg Geographia Superficies: 78.26 chiliometrum quadratum Territoria finitima: Bischheim, Eckbolsheim, Eschau, Illkirch-Graffenstaden, Lingolsheim, Oberhausbergen, Ostwald, Schiltigheim, La Wantzenau Coniunctiones urbium Urbes gemellae: Bostonia, Dresda, Ramatgan, Stutgardia, Leicestria Tabula aut despectus Argentoratum seu Strasburgum (Francogallice Strasbourg; Theodisce Straßburg) est urbs Franciae. Ad ripas Rheni fluvii patet, qui nostro tempore limitem Franciae et Germaniae definit, eo loco ubi flumina minora Helellus et Bruche, iam coniuncta, nexu canalium catenaque insularum creatis, in Rhenum confluunt. Ibi urbs Romana iam saeculo I p.C.n. crescebat. Sedes dioecesis Christianae saeculo IV facta, ab eodem aevo ab episcopis recta, anno 1262 (rebus novis a civibus motis) urbs imperialis Sacri Romani imperii nominata est. Argentoratum hodie est urbs capitalis praefecturae Rheni inferioris provinciaeque Magni Orientis. Inter urbes capitales Unionis Europeae enumeratur tanquam sedes Parlamenti Europaeae. Insuper sedes est Consilii Europae, tribunalis Europaei a iuribus humanis, commissi centralis navigationis Rhenanae. Argentorati homines 275 718 anno 2013 habitabant.